Pod lupom

***Pod lupom*** () američki je biografski, kriminalistički dramski film snimljen 2015. u režiji Toma McCarthya koji je i ko-autor scenarija u saradnji sa Joshom Singerom. Film prati istraživački tim magazina *Boston Globea* pod kodnim nazivom Spotlight, koji je ujedno i najstariji istraživački tim sa kontinuiranim radom u Sjedinjenim Američkim Državama. Njihova istraga se usredsređuje na uzroke rasprostranjenog i sistematskog seksualnog zlostavljanja djece od strane brojnih rimokatoličkih svećenika u Katoličkoj nadbiskupiji u području grada Bostona. Radnja se zasniva na nizu stvarnih priča Spotlight tima koji je 2003. godine zaradio nagradu *Globus* - Pulitzerovu nagradu za javnu službu. Glavne uloge u filmu tumače Mark Ruffalo, Michael Keaton, Rachel McAdams, John Slattery, Stanley Tucci, Brian d'Arcy James,  Liev Schreiber i Billy Crudup.

*Pod lupom* je prikazan van konkurencije na 72. Venecijanskom filmskom festivalu. Također je prikazan na Telluride Film Festivalu i u kategoriji Posebne prezentacije na Toronto Film Festivalu 2015. godine. Film je pušten u kinima 6. novembra 2015. godine, a distributer je Open Road Films. Osvojio je brojne nagrade od udruženja kritičara, a imenovan je kao jedan od najboljih filmova 2015. godine od strane raznih publikacija. Film je dobio ukupno šest nominacija na 88. dodjeli Oscara, osvojivši dva za najbolji film i za najbolji originalni scenarij. Ovo je prvi film još od filma iz 1952. godine, *Najveća predstava na svijetu* koji je osvojio Oscar za najbolji film i još samo jedan u drugoj kategoriji.

## Radnja 
2001. godine magazin *Boston Globe* zapošljava novog urednika,  Martya Barona. Baron zatim upoznaje  Waltera "Robbya" Robinsona, urednika *Spotlight* tima, male grupe novinara koji se bave pisanjem  istraživačkih članaka za koje su potrebni mjeseci istraživanja da bi bili objavljeni. Nakon što je Baron pročitao članak u *Globeu* čiji je autor advokat, Mitchell Garabedian, koji kaže da je kardinal Bernard Francis Law koji je bio nadbiskup Bostona, znao da je svećenik John Geoghan seksualno zlostavljao djecu i da nije učinio ništa da to zlostavljanje zaustavi. Baron poziva Spotlight tim da se uključi u istragu. Novinar Michael Rezendes kontaktira Garabediana, koji u početku odbija razgovor. Iako mu je rečeno da ne otkriva da je član Spotlight tima, Rezendes čini suprotno i ubjeđuje Garabediana da razgovara sa njim.

U početku Spotlight tim je mislio da se priča svodi samo na jednog svećenika koji je bio premještan iz jedne crkve u drugu nekoliko puta, međutim oni su počeli da otkrivaju cijeli niz slučajeva seksualnog zlostavljanja djece od strane katoličkih svećenika u Massachusettsu, kao i pokušaje zataškavanja cijele afere od strane rimokatoličke nadbiskupije Bostona. Uz pomoć čovjeka koji je bio na čelu Oranizacije preživjelih žrtava svećeničkog zlostavljanja, oni uspijevaju da prošire svoju istragu na još trinaest svećenika. Oni saznaju preko bivšeg svećenika Richarda Sipea, koji je radio na rehabilitaciji svećenika pedofila, da ne bi trebalo biti više od devedeset  svećenika-pedofila u Bostonu (šest odsto od ukupnog broja svećenika). Kroz svoje istraživanje, oni sastavljaju listu od osamdeset sedam imena, i počinju da pronalaze njihove žrtve kako bi potvrdili svoje sumnje. Kada su se desili teroristički napadi 11. septembra, tim je bio prisiljen da odloži rad na priči. Istraga dobija zamah kada Rezendes saznaje od Garabediana da postoje javno dostupni dokumenti koji potvrđuju da je kardinal Law bio svjestan problema i ignorisao ga. Iako Rezendes glasno agituje da se objavi priča neposredno prije nego se javi više žrtava i rivalske novine počnu pisati o svemu, Robinson ostaje i dalje uporan u tome da se istraživanje odloži a tako i cijeli sistem koji kardinal Law prikriva od skandala. Nakon što *Boston Globe * osvaja slučaj i dobija sve više otpečaćenih pravnih dokumenata koji pružaju uvid u veću sliku, Spotlight tim napokon počinje pisati priču, i planiraju da objave svoje nalaze početkom 2002. godine.

Dok su se spremali da pošalju priču da se objavi, Robinson priznaje svima da je 1993. godine njemu lično poslat spisak od 20 pedofila svećenika ali da on nikada nije uspio da nastavi sa istraživanjem. Međutim Baron kaže Robinsonu i timu da je posao koji rade od velike važnosti. Priča dalje ide u štampu sa linkom koji vodi do dokumenata koji raskrinkavaju kardinala Lawa, kao i broj telefona na koji se mogu javiti žrtve pedofilije od strane svećenika. Sutradan ujutro, Spotlight tim je preplavljen telefonskim pozivima od strane žrtava koje se javaljaju da ispričaju svoje priče. Film završava sa spiskom mjesta u SAD-u i širom svijeta, gdje je Katolička crkva bila uključena u prikrivanju zlostavljanja od strane svećenika.

## Uloge 
* Mark Ruffalo – Michael Rezendes
* Michael Keaton – Walter "Robby" Robinson
* Rachel McAdams – Sacha Pfeiffer
* Liev Schreiber – Marty Baron
* John Slattery – Ben Bradlee Jr.
* Brian d'Arcy James – Matt Carroll
* Stanley Tucci – advokat Mitchell Garabedian
* Gene Amoroso – Stephen Kurkjian, istraživački novinar*Boston Globea*
* Jamey Sheridan – Jim Sullivan, advokat koji zastupa Crkvu
* Billy Crudup – Eric MacLeish, advokat
* Maureen Keiller – Eileen McNamara, kolumnistica *Boston Globea*
* Richard Jenkins – Richard Sipe, psihoterapeut (glas na telefonu)
* Paul Guilfoyle – Peter Conley
* Len Cariou – kardinal Bernard Francis Law
* Neal Huff – Phil Saviano iz Udruženja preživjelih zlostavljanja svećenika
* Michael Cyril Creighton – Joe Crowley
* Laurie Heineman – sudija Constance Sweeney
* Tim Progosh – upravnik Bill Kemeza

## Uvod u snimanje 
Tom McCarthy i koscenarist Josh Singer otišli su u Boston kako bi se susreli i razgovarali sa advokatima, preživjelim žrtvama, članovima porodica, bivšim novinarima, pravnicima, novinskim urednicima i izdavačima. Cilj je bio da se pokuša približiti priči sa što više uglova i da se shvati kontekst, ne samo života Globea u to vrijeme, nego i života u Bostonu. U septembru 2012. godine, oni su ponovili putovanja u Boston da bi dalje intervjuisali bivše aktere: Sachu Pfeiffer, Waltera V. Robinsona, Mikea Rezendesa, Matta Carrolla i Bena Bradleea Jr. Snimljeni su sati razgovora, prošireni su kontakti sa žrtvama, njihovim advokatima, i drugi ključnim akterima kako bi se potvrdili detalji i činjenice. U proljeće 2014. godine, McCarthy i Singer su predali akterima nacrt scenarija da ga prouče kako bi uočili nepreciznosti. U ljeto poznati glumci uključujući i Michaela Keatona, Rachel McAdams i Marka Ruffala, pridružili su se projektu i oni su uskoro počeli da se sastaju sa pravim akterima. Oni su proveli dosta vremena u njihovom društvu, koje su glumci iskoristili da studiraju sve njihove karakteristike.

Prema riječima Josha Singera, napisane su desetine i desetine nacrta za scenarij. Na setu je urađen velik broj ispravki na scenariju.
## Snimanje 
McCarthy i Singer su završili rad na scenariju u junu 2013. godine. Scenarij se 2013. godine nalazio na  Crnoj listi nerealizovanih scenarija. Singer je jednom izjavio da je jedan od njegovih ciljeva za film bio da se ukaže na moć novinarstva, za koju je osjećao da slabi. On je dalje objasnio: 

Glavno snimanje je počelo 24. septembra 2014. godine, u Bostonu, Massachusetts, a nastavljeno je u oktobru u Hamiltonu, Ontario. Snimanje je održano na bejzbol stadionu Fenway Park, u kancelarijama *Boston Globea* u Dorchesteru, bostonskoj gradskoj biblioteci, i na univerzitetu *McMaster University* u Hamiltonu, Ontario. Montažer filma Tom McArdle je rekao da je proces post-produkcije "trajao osam mjeseci. Mi smo stalno htjeli da usavršavamo film. Izrezali smo pet scena plus neke segmente drugih scena. Često bismo izrezali dijalog ili dva kako bi napravili scenu što je moguće upečatljivijom." Prema riječima Josha Singera, napisane su desetine i desetine nacrta za scenarij. Na setu je urađen velik broj ispravki na scenariju. Kada je snimanje počelo, pravi akteri su često bili pozivani da budu prisutni na setu. Napravili su nekoliko izleta na lokacije u Bostonu i Torontu, a ponekad su bili toliko blizu akcije da su se morali saginjati da izbjegnu objektiv kamere. McCarthy i Singer su mijenjali setove, kostime i dijaloge na osnovu povratnih informacija koje su im pravi akteri davali.

U proljeće 2015. godine, kada je završeno snimanje, originalna postava Spotlighta je bila šokirana kako su glumci prikazali njihov način govora i manire, a naročito ih je oduševio izuzetno autentični portret njihovog posla koji je prikazan u filmu.

## Kritike 
Film *Pod lupom* dobio je univerzalno priznanje od strane kritičara. Internetski filmski agregator Rotten Tomatoes daje filmu rejting od 96%, na osnovu 260 recenzija, uz prosječnu ocjenu 8.9 / 10. Konsenzus kritičara sa sajta glasi: "Film *Pod lupom* graciozno barata sa jezivim detaljima svoje priče zasnovane na činjenicama, dok se u isto vrijeme odupire iskušenju da uzdiže svoje heroje, što je rezultiralo dramom koja poštuje publiku kao i stvarne aktere."Metacritic daje filmu ocjenu 93 od mogućih 100, na osnovu 45 kritika sa naznakom "univerzalnog priznanja." Justin Chang iz magazina *Variety* nazvao je film "vrhunski kontrolisanim sa zapanjujuće detaljnim opisom angažmana magazina *Boston Globe* koji je bio nagrađen Pulitzerovom nagradom, istraživajući skandal rasprostranjene pedofilije i naknadno zataškavanje afere unutar Katoličke crkve". Na Filmskom festivalu u Torontu, *Pod lupom* je zauzeo treće mjesto prilikom glasanja za Nagradu publike.

## Reakcije iz Katoličke crkve 
Prije premijere filma, kardinal Sean Patrick O'Malley iz rimokatoličke nadbiskupije Bostona, izdao je saopštenje za službene novine nadbiskupije, navodeći da je "istraživačko izvještavanje medija o aferi zlostavljanja djece podstaklo poziv za crkvu da preuzme odgovornost za svoje propuste, da se reformiše i da se posveti onome što je sramotno i skriveno". U to vrijeme O'Malley nije gledao film, ali je planirao da to učini sudeći prema navodima glasnogovornika crkve.

9. novembra 2015. godine, kritika koju je objavila Katolička novinska agencija ocijenila je film kao "uglavnom preciznu hroniku" o bostonskom skandalu, ali su izneseni prigovori na neke od prikaza i pogleda Crkve. Preko Katoličke novinske agencije, pomoćni biskup rimokatoličke nadbiskupije Los Angelesa Robert Barron rekao je da to "nije loš film", zato što pokazuje da šira zajednica dijeli odgovornost za seksualno zlostavljanje koje su počinili svećenici, ali da film pogrešno zaključuje da se crkva nije reformisala.

Radio Vatikan, službeni radio Svete Stolice, nazvao ga je "poštenim" i "neodoljivim" i dodao da je pomogao Katoličkoj crkvi SAD-a "da u potpunosti prihvati grijeh, da to javno prizna, i da plati za sve posljedice." Luca Pellegrini na sajtu Radio Vatikana je napisao da su se novinari *Globea* "pokazali kao primjeri njihove najviše čistote u struci, pronalaženjem činjenica, provjerom izvora, i radom za dobrobit zajednice i jednog grada kojima je potrebna pravda." U februaru 2016. godine, Vatikanskia komisija za istraživanje seksualnog zlostavljanja prisustvovala je privatnoj projekciji filma. Nakon što je film osvojio Oscara za najbolji film, vatikanske novine ''L'Osservatore Romano* objavile su članak u kojem se publici sugeriše da film "nije anti-katolički", a Radio Vatikan je otkrio da svećenici u Rimu preporučuju film jedan drugom.

## Nominacije 
## Nagrade 
## Reference 
## Vanjski linkovi 
* Zvanični sajt 
* 
* 
* 
* "The story behind the *Spotlight* iz magazina *Boston Globe*
* *Pod lupom* na History vs. Hollywood
* *Pod lupom'' kritike na TheMediaReport.com

Kategorija:Filmovi iz 2015.
Kategorija:Filmovi na engleskom jeziku
Kategorija:Američki filmovi
Kategorija:Američki dramski filmovi
Kategorija:Filmovi u režiji Thomasa McCarthya
Kategorija:Filmovi s radnjom u Bostonu
Kategorija:Američki biografski filmovi
Kategorija:Filmovi koji su dobili Oscar za najbolji originalni scenarij
Kategorija:Independent Spirit za najbolji film
Kategorija:Filmovi Open Road Filmsa